		Zalakaros Város Önkormányzata


		8749 Zalakaros, Gyógyfürdő tér 1. 
Telefon: 93/340-100, Fax: 340-531
		E-mail: hivatal@zalakaros.hu


Szám:  

AJÁNLATTÉTELI  FELHÍVÁS
ZALAKAROS VÁROS ÖNKORMÁNYZATA  A „MIÉNK  ITT A TÉR” TOP_PLUSZ-1.1.3.-21-ZA1-2022-00010 PÁLYÁZATHOZ KAPCSOLÓDÓ MARKETING STRATÉGIA KÉSZÍTÉSE ÉS MEGVALÓSÍTÁSA


1. Ajánlatkérő neve, címe: Zalakaros Város Önkormányzata (8749 Zalakaros, Gyógyfürdő tér 1.

2. Ajánlatkérés típusa: 
Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti beszerzés.

3. Az ajánlatkérés tárgya: 
Zalakaros Város önkormányzata a „Miénk itt a tér” TOP_PLUSZ-1.1.3.-21-ZA1-2022-00010 pályázathoz kapcsolódó marketing stratégia elkészítése alábbiak szerint: 

4. Feladat részletezése: 
A feladat Zalakaros imázsának népszerűsítése, a „Miénk itt a tér” c. projekt keretében megvalósuló attrakciók és termékkapcsolások piaci bevezetése, imázs-integrációja az alábbi specifikációk szerint. 
Marketing stratégia és kampányterv elkészítése. A marketingstratégia magában foglalja a projekt keretében megvalósuló fejlesztésekre és termékkapcsolásokra épülő program és szolgáltatáscsomagokat, kiemelt célcsoportokon belül buyer persona-k meghatározását, valamint az alkalmazott marketingkommunikációs eszközöket kampánytípusok szerint, tér- és időbeli, továbbá hirdetési büdzsé megosztással.
A feladat olyan piac specifikus, térben és időben targetált kampány kidolgozása, melyhez a desztinációban működő szolgáltatók konkrét ajánlatokkal csatlakozhatnak (B2B kapcsolatok erősítése, térségi szervezetekkel együttműködve), ezáltal növelni lehet a vendégéjszakák számát, a látogatószámot és a fajlagos költéseket, de csökken a szezoni koncentráció.

5. Célcsoportok lehatárolása
· Gyermekes családok: főleg belföldiek és a környező országokból érkezők
· Élményeket kereső fiatal párok, baráti társaságok: főleg belföldiek valamint és a környező országokból érkezők 
· A megelőzést és egészségmegőrzést, rekreációt szem előtt tartó, egészségtudatos fiatal felnőttek: belföldiek valamint a környező országokból érkezők 
· Aktív- és ökoturizmus résztvevői: belföldi párok, gyermekes családok
· Egészségügyi problémával küzdő vendégek: főleg belföldiek, részben OEP-finanszírozott gyógyászati kezeléseket igénybe vevők, továbbá elő- és utószezoni időszakokban a német és osztrák kúravendégek

6. A stratégiában szereplő marketingaktivitásokkal szemben támasztott minimum elvárások:

a) Kampány arculattervezés és kreatív anyagok elkészítése: A kampányokhoz szükséges kreatív és szöveges anyagok (és nyelvi mutációik: magyar, német, angol, cseh) elkészítése: a projekt keretében megvalósuló termékek bevezetésére alkalmas, kreatív anyagok elkészítése 1 db konzultációt követően.
b) Előkommunikáció lefolytatása: Az új termékek bemutatására alkalmas tartalmak előállítása és promotálása a célcsoportok számára releváns nagy látogatottságú portálokon és social media platformokon 
c) A megvalósuló attrakciók befotózása (nagy felbontású, jogtiszta kép elkészítése és átadása ajánlatkérőnek)
d) Imázsszpotok készítése: Imázsszpotok készítése, a projekt keretében megvalósuló attrakciók piaci bevezetését támogató kampányokhoz, valamint Zalakaros imázsának népszerűsítéséhez
· a szpotok arculati anyaginak elkészítése (feliratok, szimbólumok, zenei aláfestés),
· a szpotok elkészítése
· utómunkák elvégzése 
· drónfelvétel készítése
e) Dinamikus, reszponzív, többnyelvű aloldal tartalmi feltöltése: Dinamikus, reszponzív, többnyelvű (magyar, angol, német, cseh nyelven) aloldal tartalmi feltöltése és aktualizálása az új attrakciókkal, optimalizálása landing oldalként a zalakaros.hu-n. Az aloldal webes megjelenésének illeszkednie kell a zalakaros.hu arculatához, funkcionalitásához.
f) Online marketingkommunikáció: Az elsődleges célpiacokon, különösen a fiatalabb korosztályt megszólító (Google Ads és/vagy META PPC kampányok) üzenetek és vizuális anyagok elkészítése, ismertségnövelő és érdeklődőket generáló kampányok lefolytatása. TikTok és Instagram oldalak üzemeltetése és folyamatos tartalommenedzsmentje, PPC kampányok tervezése és folyamatos optimalizálása, monitorozása. Landing oldalak összehangolása a kampányokkal. Havi riport az eredményekről - a felépített kampányokról elemzés készítése, konverziók, látogatottság, weboldal teljesítmény szempontjából.
g) Célcsoportspecifikus invitatív kiadványok készítése: Célcsoport specifikus invitatív kiadványok készítése, a megvalósult fejlesztések következtében létrejövő új településkép és komplex kínálat népszerűsítése, valamint Zalakaros imázsának népszerűsítése érdekében.
· 3000 db magyar nyelvű kiadvány, 1500 db német nyelvű kiadvány, 1500 db cseh nyelvű kiadvány, 1500 db angol nyelvű kiadvány.
h) Szolgáltatói workshop és study tour szervezése: B2B szolgáltatói workshop szervezése, továbbá újságírói study tour lebonyolítása valamelyik elsődleges küldőpiac újságírói és potenciális partnerei részére, a megvalósult fejlesztések következtében létrejövő új településkép és komplex kínálat népszerűsítése, valamint Zalakaros imázsának népszerűsítése.
i) Nagyközönségi program szervezése azt új attrakciók bevezetésére a szolgáltatók bevonásával. Szolgáltatói részről min. 3-4 szolgáltató bevonása és min. 100 fő részvételével.

7. Alkalmassági követelmények:

Szerződés nem köthető, illetve megrendelés nem adható azon vállalkozás számára,  
a) amely jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,
b) amellyel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás van folyamatban az árajánlat benyújtásának időpontjában. 
c) ajánlattevő rendelkezik az ajánlat tárgyban az elmúlt 3 évben szerzett minimum 1 db referenciával, melyet a mellékletben szereplő adatlap kitöltésével igazol
d) ajánlattevő szakirányú végzettséggel rendelkező személyt von be, melyet szintén a mellékletben szereplő adatlap kitöltésével igazol

8. Kizáró okok: 

Az eljárásban nem lehet ajánlattevő, aki 
· végelszámolás alatt áll, vagy vonatkozásában csődeljárás elrendeléséről szóló végzést közzétettek, vagy az ellene indított felszámolási eljárást jogerősen elrendelték;
· tevékenységét felfüggesztette, vagy akinek tevékenységét felfüggesztették;
· egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha a megfizetésre halasztást kapott.
· az ajánlattevő kedvezményezettől és többi ajánlattevőtől független

Igazolási mód: 
Az ajánlattevőnek ajánlatában nyilatkoznia kell a kizáró okok fenn nem állásáról.

9. Ajánlat benyújtásának ideje:		2024. augusztus 09. 09:00 óra

10. Az ajánlat benyújtásának helye: 	Zalakaros Város Önkormányzata 
(8749 Zalakaros, Gyógyfürdő tér 1.)

11. Teljesítési határidő:		2024. szeptember 15.

12. Ajánlati kötöttség időtartama: az ajánlat beadási határidejétől számított 60 nap.

13. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:

Az ajánlattétel, a kifizetések és az elszámolás pénzneme magyar forint (HUF).
Számla benyújtására utólagosan, a ténylegesen teljesített szolgáltatásoknak megfelelően, a leigazolt teljesítést követően van lehetőség. A feladatok elvégzését az Ajánlatkérő az elvárt feladatok dokumentált megvalósulásával és az elkészült anyagok átvételével tekinti teljesítettnek. A teljesítés elfogadásáról az Ajánlatkérő minden esetben teljesítés igazolást állít ki. A számlázásra a leigazolt teljesítést követően van lehetőség. A teljesítést igazoló okirat a számla mellékletét kell, hogy képezze. A végszámlát az előlegszámlával csökkentett mértékben kell kiállítani.
A szerződés teljesítése során legfeljebb egy részszámla és egy végszámla nyújtható be.

14. Az ajánlatok bírálati szempontja;
A legalacsonyabb bruttó összegű vállalási díj.

15. Benyújtandó dokumentumok;
Ajánlat, csatolt minta szerint (aláírva)

16. Az ajánlat benyújtásának módja:
· Az ajánlatot cégszerű aláírással kell ellátni. 
· [bookmark: _GoBack]Az ajánlatot határidőre e-mailben, a jegyzo@zalakaros.hu , menedzser@zalakaros.hu e-mail címekre mellékletként csatolva kell megküldeni, a tárgyban „2024. augusztus 09. 09.00 óráig nem nyitható meg” szövegrészt kérjük feltüntetni. Az ajánlat csak akkor tekinthető benyújtottnak, amennyiben mindkét e-mail címre egyidejűleg megküldésre került!
· Az ajánlatokat zárt borítékban, egy eredeti példányban is kérjük megküldeni. 
    A borítékra kérjük feltüntetni:

 „Miénk itt a tér marketing”
2024. augusztus 09. 09:00 óráig nem bontható fel!

17. Kikötések: Az ajánlati ár egyösszegű átalányár, melynek tartalmaznia kell minden olyan felmerülő költséget, ami a feladat teljes körű ellátásához szükséges. Többletköltség elszámolására utólag nincs lehetőség.
A Kiírónak joga van bármelyik, vagy mindegyik ajánlatot, illetve annak részeit elutasítani, vagy az eljárást eredménytelennek értékelni a szerződés odaítélése előtt, bármely időpontban, külön indoklás nélkül. 

18. Egyéb: 
a) Az ajánlatkérő a hiánypótlás lehetőségét teljes körben biztosítja.
b) Az ajánlatnak a hirdetményi költségeken kívül tartalmaznia kell minden olyan felmerülő költséget, ami a feladat teljes körű ellátásához szükséges, többletköltség elszámolására utólag nincs lehetőség.
c) A Megrendelő kiköti, hogy az elkészült dokumentumok feletti teljes rendelkezési jog a Megrendelő általi átvétellel és a vállalkozói díj megfizetésével a Megrendelőre száll, és megszerzi azok teljes körű felhasználási jogait is. Ennek megfelelően a Megrendelő az elfogadott, átvett dokumentumokat jogosult szabadon felhasználni, azokat módosíttathatja, felülvizsgáltathatja vagy átterveztetheti.

Az ajánlatkérő nem írja elő az ajánlattevőknek szerződéstervezet csatolását az ajánlatban, azonban tájékoztatja az ajánlattevőket, hogy a szerződést jelen felhívásban szereplő feltételek szerint kívánja megkötni a nyertes ajánlattevővel. A nyertes ajánlattevő a szerződéskötés tervezett időpontja előtt a jelen felhívásban foglaltak szerinti szerződéstervezetet köteles az ajánlatkérő rendelkezésére bocsátania.

További információ kérhető:

Balázs László, Zalakaros Város Önkormányzata
e-mail: menedzser@zalakaros.hu

A pályázatot a mellékelt ajánlattételi űrlapnak megfelelően kérjük benyújtani!

Zalakaros, 2024. augusztus 01.


 Novák Ferenc
  polgármester


Az ajánlati felhíváshoz mellékelt iratok:


1. pályázati űrlap
Ajánlati Űrlap
Ajánlatkérő:
Zalakaros Város Önkormányzata
8749 Zalakaros, Gyógyfürdő tér 1.
Adószám: 15734336-2-20

AJÁNLAT

Beszerzés tárgya: 
Zalakaros Város önkormányzata a „Miénk itt a tér” TOP_PLUSZ-1.1.3.-21-ZA1-2022-00010 pályázathoz kapcsolódó marketing stratégia készítése és megvalósítása. 

Ajánlattevő:
	Név:
	

	Székhely:
	

	Telephely:
	

	Adószám:
	

	Képviselő neve:
	

	Elérhetőség:
	



Referenciák:
	Dokumentum neve
	Megrendelő
	Készítés éve

	
	
	

	
	
	

	
	
	

	
	
	




A szerződés teljesítésében részt vevő személy
	Neve:
	

	Képzettsége:
	

	Tapasztalata:
	



Ajánlati ár:
	Nettó
	 Ft

	Áfa
	 Ft

	Bruttó
	 Ft



	Ajánlat érvényessége (naptári napban):
	



Ajánlattevő nyilatkozik az alábbiakról:
- ajánlattevő nem áll végelszámolás alatt, csődeljárás elrendeléséről szóló végzést ajánlattevővel szemben nem tettek közzé, ellenne nem rendeltek el jogerős felszámolási eljárást;
- tevékenységét nem függesztette fel, 
- tevékenységét nem függesztették fel;
- egy évnél régebben lejárt adó-, vámfizetési vagy társadalombiztosítási járulékfizetési kötelezettsége – melyre megfizetésre halasztást nem kapott – nincs
- az ajánlattevő kedvezményezettől és többi ajánlattevőtől független.

Az ajánlat benyújtásával kijelentjük, hogy amennyiben nyertesnek nyilvánítanak bennünket, akkor a szerződést megkötjük, és a szerződést teljesítjük az ajánlati felhívásban és az ajánlatunkban részletezettek szerint.


Kelt:

							__________________________
cégszerű aláírás

